Felles STUDIEKRAV/mappekrav med HiO-hit: tema knyttet til praksis i psykisk helsearbeid (10.11.2005)

Hensikten med dette studiekravet er at studentene skal få en bred innfallsvinkel på et dagsaktuelt helsepolitisk og faglig problem. Gjennom samarbeid med en annen institusjon i landet kan studentene få erfaring i hvilke utfordringer geografiske forhold kan ha. Studentene skal lære å ta et faglig standpunkt gjennom å begrunne egne tanker og opplevelser.

I uke 40 vil det bli lagt ut på Classfronter referanser/debattstoff (for eksempel via NRK) til en dagsaktuell problemstilling innen psykiatri. Aktuelle begreper kan være lovverk, rus/vold, empowerment, medvirkning, individuelle planer, pårørende, tvang, makt, dokumentasjon.

Del A:

Rammer:

individuell oppgave

400 ord

Vurderingskriteriene: faglig innsikt, anvende anerkjent og relevant litteratur, reflekterer over egne og andres praksis, argumenterer for egne meninger.
Tekst:

Hver student setter seg inn i debatten og finner minst 2 innlegg/argumenter man er enig i og minst 2 innlegg/argumenter man er kritiske til. Disse presenteres og begrunnes kort skriftlig.
	Studentene legger dokumentene i eget grupperom.


Del B

Rammer:

Gruppeoppgave

1000 ord

Vurderingskriteriene: faglig innsikt, anvende anerkjent og relevant litteratur, reflekterer over egne og andres praksis, argumenterer for egne meninger.
Tekst:

Studiegruppene/læringsgruppene setter seg inn i hverandres tekster. På bakgrunn av dette utarbeider studiegruppen/læringsgruppen et felles dokument som får fram gruppens samlede synspunkter. Gruppen legger dokumentet ut på Classfronter i løpet av uke 42.

	Dokument fra hver av gruppene legges i felles grupperom i opprettet mappe i arkivet.


Del C

Rammer:

Gruppeoppgave 

500-700 ord

Vurderingskriterier: Hver gruppe velger tre kriterier som de vil bli vurdert i forhold til.
Tekst:
En studiegruppe fra HiO går sammen med en læringsgruppe fra HiT. De gir og mottar kommentarer på hverandres synspunkter fra del B i løpet av uke 44.
	Kommentar fra hver av gruppene legges i felles grupperom i opprettet mappe i arkivet.


Del D:

Felles forelesningsdag på HiO – i uke 45; onsdag 9.11. 2005.

Tema: Aktuell forskning innen psykiatri bl.a. knyttet til gruppenes temaer.
Del E

Rammer:

Gruppeoppgave 

1500-2000 ord

Vurderingskriterier: Hver gruppe velger tre kriterier som de vil bli vurdert i forhold til. Vurderingskriteriene legges ved oppgaven.
Tekst:

Hver studiegruppe utarbeider på bakgrunn av A-C og/eller forelesningen (D) en problemstilling/utfordring som belyses i et skriftlig notat som legges ut på Classfronter. 
Frist: Fredag i uke 47
	Notatet fra hver av gruppene legges i felles grupperom i opprettet mappe i arkivet.


Del F

Rammer:

Gruppeoppgave

250 ord

Tekst:

Studiegruppene fra C gir hverandre respons på del E.

Frist: Fredag i uke 48.
	Respons fra hver av gruppene legges i felles grupperom i opprettet mappe i arkivet.


